08/06/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 19837 pola que se aproban as Bases reguladoras e a Convocatoria de bolsas para estudos de danza e tres premios á excelencia na danza clásica do alumnado do Conservatorio Profesional de Danza da Deputación no ano 2018

Bases reguladoras e Convocatoria de bolsas para estudos de danza e tres premios á excelencia na danza clásica do alumnado do Conservatorio Profesional de Danza da Deputación da Coruña no ano 2018 Por resolución do Presidente n.º 19837, do 6 de xuño de 2018, aprobáronse as Bases reguladoras e a Convocatoria de bolsas para estudos de danza e tres premios á excelencia na danza clásica do alumnado do Conservatorio Profesional de Danza da Deputación da Coruña no ano 2018, que se transcriben deseguido: BASES REGULADORAS E CONVOCATORIA DE BOLSAS PARA ESTUDOS DE DANZA E TRES PREMIOS Á EXCELENCIA NA DANZA CLÁSICA DO ALUMNADO DO CONSERVATORIO PROFESIONAL DE DANZA DA DEPUTACIÓN DA CORUÑA NO ANO 2018 1.–Obxecto. O obxecto da presente convocatoria é a concesión de bolsas para o perfeccionamento de estudos de danza e tres premios á excelencia na danza clásica do alumnado do Conservatorio Profesional de Danza desta Deputación, con cargo á partida orzamentaria 0650/3261/481 do orzamento provincial do ano 2018, por importe total de 30.000 €. 2.–Importe das bolsas e premios.2.1.–As bolsas terán un importe mínimo de 100 €. A contía das bolsas establecerase en función dos seguintes criterios: a) Importe da matrícula do curso: ata un máximo de 500 €. b) Importe fixo por días de duración do curso, en concepto de axudas de custe, de acordo co R. D.462/2002, calculado segundo o seguinte: * Cursos realizados en España: 76 €/día axuda completa: 28 €/día manutención e 48 €/día aloxamento * Cursos realizados no estranxeiro: 152 €/día axuda completa; 56 €/día manutención e 96 €/día aloxamento. c) Importe por desprazamentos: aboaranse os gastos xustificados mediante billetes de transporte público ou no caso de facerse en coche particular, a razón de 0,19 €/km. Si a contía resultante da aplicación dos criterios citados é inferior a 100 €, denegarase a solicitude de bolsa.2.2.–Os premios á excelencia na danza clásica concederanse a tres estudantes con sobresaliente ou matrícula de honra na materia de danza clásica no presente curso, terán un importe de 500€ e serán compatibles coas solicitudes de bolsas.3.–Solicitantes. Poderá participar na presente convocatoria de bolsas o alumnado do Conservatorio Profesional de Danza da Deputación da Coruña, que queira realizar cursos de danza, tanto en España coma no estranxeiro, e para os premios as persoas que obtivesen nota de sobresaliente ou matrícula de honra na materia de danza clásica no presente curso. Para o caso das persoas menores de idade, o/a solicitante será sempre o/a menor, e o/a representante (persoa que obrigatoriamente presenta a solicitude neste caso) será o pai, nai ou titor/titora legal do/a menor, que, ademais, se responsabilizará de todas as obrigas derivadas de que o seu fillo/a sexa titular/beneficiario/a da bolsa.4.–Lugar e prazo de solicitude. As solicitudes serán formalizadas nos modelos normalizados que se facilitarán na Secretaría do Conservatorio e presentaranse no Rexistro Xeral da Deputación. O prazo de presentación das solicitudes é de quince días dende o seguinte ao de publicación desta convocatoria no BOP. A documentación tamén se poderá presentar neste prazo, en calquera das formas establecidas no artigo 16.4 da Lei 39/2015, de 1 de outubro do Procedemento Administrativo Común das Administracións Públicas 5.–Documentación. Coas solicitudes deberase xuntar a seguinte documentación: 5.1.–Fotocopia do DNI do alumno/a solicitante da bolsa e, no seu caso, de ser menor, a persoa que o represente.5.2.–Xustificante de matrícula no Conservatorio Profesional de Danza no presente curso.5.3.–Currículo artístico do alumno/a solicitante.5.4.–Explicación do curso para o que se solicita a bolsa: nome e enderezo do Centro, denominación e duración do curso.5.5.–Xustificante de matrícula no curso para o que se solicita a bolsa.5.6.–Certificación dos datos bancarios no modelo aprobado pola Deputación.5.7.–Escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que a persoa solicitante está ao corrente nas súas obrigas cos citados organismos.5.8.–Declaración doutras axudas solicitadas para o mesmo fin.5.9.–Declaración do/a titor/a legal, no caso de seren menores de idade os/as solicitantes da bolsa. Para os premios será necesario a presentación da documentación anterior con excepción dos apartados 5.4 e 5.5 e engadirase unha certificación da nota obtida no presente curso na especialidade de danza clásica.6.–Composición do tribunal. A concesión das bolsas e premios realizarase por resolución da Presidencia, despois da proposta do tribunal que será presidido pola deputada presidenta da Comisión de Cultura e Normalización Lingüística, o director do Conservatorio de Danza e dous profesionais da danza. O secretario será o da Deputación ou persoa na que delegue. A composición do tribunal publicarase con anterioridade á súa reunión, coa finalidade de que se poidan interpor, se é o caso, os recursos legais pertinentes.7.–Concesión. Para decidir a concesión das bolsas teranse en conta os seguintes aspectos que se valorarán segundo se indica: 7.1.–O currículo académico e o nivel artístico (cualificacións, etc.): ata 50 puntos.7.2.–A importancia e a duración do curso para o que se solicita a bolsa: ata 25 puntos.7.3.–O informe da dirección do Conservatorio de Danza e Música: ata 25 puntos. Para a concesión dos tres premios valorarase: 7.4.–Nota na asignatura de danza clásica: ata 50 puntos.7.5.–O currículo académico e o nivel artístico (cualificacións, etc.): ata 25 puntos.7.6.–O informe da dirección do Conservatorio de Danza e Música: ata 25 puntos. A resolución da convocatoria darase a coñecer no taboleiro de anuncios da Deputación, no taboleiro de anuncios do Conservatorio Profesional de Danza e na páxina www.dacoruna. gal e producirá os efectos de notificación para as persoas interesadas. Contra a resolución que porá fin á vía administrativa, poderase interpoñer potestativamente o recurso de reposición, no prazo dun mes, dende o día seguinte ao da súa notificación ou o recurso contencioso administrativo, no prazo de dous meses, que se contará dende o día seguinte ao da súa notificación de conformidade co disposto na Lei 39/2015, de 1 de outubro do Procedemento Administrativo Común das Administracións Públicas, sen que poidan interpoñerse simultaneamente ambos os dous recursos.8.–Pagamento. As bolsas de importe superior ou igual a 200 € aboaranse en dous prazos, do seguinte xeito: – O 50%, despois da presentación do xustificante da matrícula no curso para o que se solicita a bolsa. – O 50% restante, despois da presentación da certificación de ter realizado o curso para o que se solicita a bolsa e a acreditación dos gastos correspondentes. As bolsas de importe inferior a 200 € aboaranse nun único pago, despois da presentación da certificación de ter realizado o curso para o que se solicita a bolsa e a acreditación dos gastos correspondentes. Os premios aboaranse nun único pago. Para a percepción do importe da bolsa e dos premios, a persoa beneficiaria deberá estar ao corrente das súas obrigas tributarias e coa Seguridade Social, así mesmo, deberá estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación.9.–Obrigas dos/as bolseiros/as. Estas bolsas e premios serán incompatibles con calquera outra axuda pública ou privada para o mesmo fin. As bolsas deberán xustificarse antes do 31 de outubro de 2018. Despois de transcorrer o prazo que, no parágrafo anterior, se sinala, sen que se acreditase a realización do curso para o que foi concedida a bolsa, a Sección de Cultura e Deportes iniciará o expediente de reintegro do importe percibido en concepto do primeiro prazo da bolsa, de acordo co procedemento establecido na Base 60.ª das bases de execución do Orzamento para 2018, segundo o disposto no Título II da Lei 38/2003, xeral de subvencións.10.–Protección de datos. Os datos persoais recollidos serán incorporados e tratados no ficheiro Bolsas, premios e certames cuxa finalidade é conter os datos das persoas que solicitan ou desfrutan de bolsas financiadas pola Deputación, inscrito na Axencia Española de Protección de Datos co número do inscrición 2083510350, e poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde a persoa interesada poderá exercer os dereitos de acceso, rectificación, cancelación e oposición diante deste é a Avda. Porto da Coruña 2, 15003 A Coruña, todo o cal se informa en cumprimento do disposto no artigo 5 da Lei orgánica 15/119, do 13 de decembro, de protección de datos de carácter persoal e a súa normativa de desenvolvemento.11.–Aceptación das bases. As persoas solicitantes aceptan, en todos os seus termos, as bases xerais da presente convocatoria, así como a resolución que corresponda, sen prexuízo do dereito á reclamación xudicial. Para os casos non establecidos nas presentes bases aplicarase o disposto nas Bases de execución do Orzamento Xeral da Deputación da Coruña de 2018. A Coruña, 6 de xuño de 2018. O presidente O secretario Valentín González Formoso José Luis Almau Supervia